​ຊາຍ​ແດນຂອງ​ຟິນ​ແລນ 1,300 ກິ​ໂລ​ແມດ ຈະ​ກາຍ​ມາ​ເປັນແນວ​ໜ້າ ​ລະ​ຫວ່າງ​ເນ​ໂຕ້ ແລະຣັດ​ເຊຍ​ບໍ? 
ລັດ​ຖະ​ບານ​ຂອງ​ປະ​ເທດ​ຟິນ​ແລນ​ກ່າວ​ໃນ​ວັນ​ພະ​ຫັດ​ວານ​ນີ້ວ່າ ປະ​ເທດ​ຕົນ​ຄວນ​ຍື່ນ​ຄຳ​ຮ້ອງ​ເຂົ້າ​ຮ່ວມ​ອົງ​ການ​ NATO ​ໃນ​ທັນ​ທີ ເພື່ອ​ຕອບ​ໂຕ້ການ​ຮຸກ​ຮານ​ຂອງ​ຣັດ​ເຊຍ​ເຂົ້າ​ໄປ​ໃນ​ຢູ​ເຄ​ຣນ ຊຶ່ງ​ໄດ້​ຕ່າວປີ້ນນະ​ໂຍ​ບາຍຫລັກ​ທາງດ້ານ​ການ​ເມືອງ​ຕ່າງ​ປະ​ເທດຂອງຟິນ​ແລນ
ສີທີ່ເປັນເຄື່ອງໝາຍຢູ່ກ້ອນຫີນຢູ່ທາງຟາກໃດຟາກນຶ່ງຂອງແມ່ນ້ຳນ້ອຍໆ ສີ ຟ້າ ແລະຂາວ ສຳລັບຟິນແລນ ແດງ ແລະຂຽວສຳ ລັບຣັດເຊຍ ທັງໝົດນີ້ແບ່ງແຍກສອງປະເທດ ຢູ່ທົ່ງນາທີ່ມີລົມພັດ ທາງຂົງເຂດພາກໃຕ້ກາ ເຣເລຍ (Kaleria) ທີ່ມີຊາຍແດນຍາວຢຽດເຖິງ 1,340 ກິໂລແມດຈາກທະເລບາລຕິກ ໄປຫາຂົ້ວໂລກເໜືອ ສ່ວນໃຫຍ່ມີຄົນຢູ່ໜາແໜ້ນກະຈັດກະຈາຍກັນໄປ ທີ່ເປັນທົ່ງນ້ຳກ້ອນ ນັບເປັນເວລາຫລາຍທົດສະວັດມາແລ້ວ ປະເທດທັງສອງມີຄວາມສຳພັນທີ່ສະຫງົບສຸກ ຊຶ່ງຟິນແລນໄດ້ກໍ່ຕັ້ງ ຂຶ້ນມາ ຫລັງຈາກສົງຄາມໂລກຄັ້ງທີສອງ ທີ່ມີນະໂຍບາຍເປັນກາງ ແລະບໍ່ຮ່ວມກຸ່ມ ແຕ່ວ່າຊາຍແດນທຳມະ ດາດັ່ງກ່າວນີ້ ໃນບໍ່ຊ້າອາດກາຍມາເປັນແນວໜ້າລະວ່າງຕາເວັນອອກ ແລະຕາເວັນຕົກ ທີ່ເປັນເສັ້ນຂັດແຍ້ງ ທາງພູມີສາດການເມືອງ ລັດຖະບານຂອງປະເທດຟິນແລນກ່າວໃນວັນພະຫັດວານນີ້ວ່າ ປະເທດຕົນຄວນຍື່ນຄຳຮ້ອງເຂົ້າຮ່ວມອົງການ NATO ໃນທັນທີ ເພື່ອຕອບໂຕ້ການຮຸກຮານຂອງຣັດເຊຍເຂົ້າໄປໃນຢູເຄຣນ ຊຶ່ງໄດ້ຕ່າວປີ້ນນະໂຍບາຍຫລັກທາງ ດ້ານການເມືອງຕ່າງປະເທດຂອງຟິນແລນ ໃນໄລຍະບໍ່ເທົ່າໃດອາທິດ ບັນດາສະມາຊິກສະພາຟິນແລນ ຕຽມພ້ອມທີ່ຈະລົງຄະແນນສຽງ ຕໍ່ບັນຫາດັ່ງກ່າວ ໃນບໍ່ເທົ່າໃດມື້ຈະມາເຖິງນີ້ ກ່ອນການຍື່ນຄຳຮ້ອງເຂົ້າເປັນສະມາຊິກຂອງອົງການ NATO ອາທິດໜ້ານີ້ ໃນອັນທີ່ມີທ່າທາງວ່າ ສະວີເດັນກໍຈະເຂົ້າຮ່ວມ ໃນການຍື່ນຄຳຮ້ອງຂໍ ເປັນສະມາຊິກເນໂຕ້ນຳດ້ວຍ ການຮັບເອົາຟິນແລນເຂົ້າຮ່ວມກຸ່ມພັນທະມິດ ຊຶ່ງຄາດວ່າຈະມີຂຶ້ນຢ່າງເປັນທາງການ ມັນຈະເປັນການສ້າງ ຊາຍແດນທາງພາກພື້ນດິນຍາວທີ່ສຸດ ລະຫວ່າງອົງການ NATO ແລະຣັດເຊຍ ມົສກູໄດ້ຂົ່ມຂູ່ຕໍ່ອັນທີີ່ຮ້ອງວ່າ “ການຕອບໂຕ້ທາງເທັກນິກດ້ານການທະຫານ” ຖ້າຫາກຟິນແລນເຂົ້າຮ່ວມກຸ່ມ ພັນທະມິດ ມີຄວາມຢ້ານກົວກັນວ່າເຂດຊາຍແດນອາດກາຍມາເປັນຈຸດລະເບີດໃນການທີ່ຈະເກີດສົງຄາມ ທ່ານຊາລີ ຊາໂລນິອັສ ປາສເຕີນາກ (Charly Solonius-Pasternak) ຈາກສະຖານບັນຄວາມສຳພັນສາກົນຟິນແລນ ກ່າວຕໍ່ ວີໂອເອ ວ່າ “ຖ້າຣັດເຊຍພະຍາຍາມທີ່ຈະຫລິ້ນຕາມແຜນ ທີ່ເຄີຍຫຼິ້ນກັບຈໍເຈຍມາແລ້ວ ໂດຍ ບຸກລຸກເຂົ້າໄປໃນພາກສ່ວນນ້ອຍໆ ຂອງຟິນແລນ ດ້ວຍກຳລັງນ້ອຍໆທີ່ຕົນປະໄວ້ນັ້ນ? ແນ່ນອນ ຣັດເຊຍອາດຈະພະຍາຍາມເຮັດໄດ້ ແຕ່ວ່າຟິນແລນໄດ້ກະກຽມຕໍ່ການຂັດແຍ້ງທາງທະຫານດັ່ງກ່າວນີ້ໄວ້ແລ້ວ ” ສຳລັບປັດຈຸບັນນີ້ ບໍ່ປາກົດມີກຳລັງທະຫານປະຈຳການຢູ່ທາງເບື້ອງຟິນແລນ ແລະມີແຕ່ພຽງເລັກນ້ອຍທີ່ສະ ແດງໃຫ້ເຫັນຄວາມສຸກເສີນຂອງມ່ານເຫລັກສົງຄາມເຢັນ